CELEX: 62014CA0399
Language: et
Date: 2016-01-14 00:00:00
Title: Kohtuasi C-399/14: Euroopa Kohtu (kolmas koda) 14. jaanuari 2016. aasta otsus (Bundesverwaltungsgerichti eelotsusetaotlus – Saksamaa) – Grüne Liga Sachsen e.V. jt versus Freistaat Sachsen (Eelotsusetaotlus — Direktiiv 92/43/EMÜ — Artikli 6 lõiked 2 – 4 — Ala kandmine ühenduse tähtsusega alade loetellu pärast projektile loa andmist, kuid enne projekti teostamise algust — Projekti hindamine pärast ala loetellu kandmist — Selle hindamisega seotud nõuded — Projekti lõpuleviimise tagajärjed alternatiivsete lahenduste valikule)

14.3.2016   
            
            
               ET
            
            
               Euroopa Liidu Teataja
            
            
               C 98/10
            
         Euroopa Kohtu (kolmas koda) 14. jaanuari 2016. aasta otsus (Bundesverwaltungsgerichti eelotsusetaotlus – Saksamaa) – Grüne Liga Sachsen e.V. jt versus Freistaat Sachsen
   (Kohtuasi C-399/14) (1)
   
   ((Eelotsusetaotlus - Direktiiv 92/43/EMÜ - Artikli 6 lõiked 2 – 4 - Ala kandmine ühenduse tähtsusega alade loetellu pärast projektile loa andmist, kuid enne projekti teostamise algust - Projekti hindamine pärast ala loetellu kandmist - Selle hindamisega seotud nõuded - Projekti lõpuleviimise tagajärjed alternatiivsete lahenduste valikule))
   (2016/C 098/12)
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kaebajad ja kassatsioonkaebuse esitajad: Grüne Liga Sachsen e.V. jt
   
      Vastustaja ja vastustaja kassatsioonimenetluses: Freistaat Sachsen
   
      menetluses osalesid: Landeshauptstadt Dresden, Vertreter des Bundesinteresses beim Bundesverwaltungsgericht
   
      Resolutsioon
   
   
               1.
            
            
               Nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 6 lõiget 2 tuleb tõlgendada nii, et kava või projekti puhul, mis ei ole otseselt seotud ala kaitsekorraldusega või selleks vajalik ning mis sai loa direktiivi artikli 6 lõike 3 nõuetele mittevastava uurimuse tulemusel enne vastava ala kandmist ühenduse tähtsusega alade loetellu, peavad pädevad asutused korraldama alale avaldatava mõju tagantjärele hindamise, kui niisugune hindamine on ainus kohane meede vältimaks seda, et kõnealuse kava või projekti elluviimine halvendaks elupaiku või häiriks liike, mis võib oluliselt mõjutada direktiivi eesmärkide saavutamist. Eelotsusetaotluse esitanud kohtu ülesanne on kontrollida, kas need tingimused on täidetud.
            
         
               2.
            
            
               Direktiivi 92/43 artikli 6 lõiget 2 tuleb tõlgendada nii, et kui niisugustel asjaoludel nagu põhikohtuasjas osutub vajalikuks tagantjärele hinnata, milline mõju on asjaomasele alale kaval või projektil, mille teostamist alustati pärast ala kandmist ühenduse tähtsusega alade loetellu, siis peab see hindamine toimuma vastavalt direktiivi artikli 6 lõike 3 nõuetele. Sellisel hindamisel tuleb arvesse võtta kõiki tegureid, mis esinesid loetellu kandmise päeval, samuti kõiki tegureid, mis on ilmnenud või võivad ilmneda sellel alal kava või projekti osalise või täieliku teostamise järgselt pärast nimetatud kuupäeva.
            
         
               3.
            
            
               Direktiivi 92/43 tuleb tõlgendada nii, et kui alale avaldatavat mõju hinnatakse uuesti, et parandada vigu, mis on tehtud eelneval hindamisel enne ala kandmist ühenduse tähtsusega alade loetellu või direktiivi 92/43 artikli 6 lõike 2 kohasel tagantjärele hindamisel, kuid kava või projekt on juba ellu viidud, ei või sellise hindamise raames tehtava kontrolli nõudeid muuta seetõttu, et kava või projekti kehtestamise otsus oli viivitamatult täidetav, esialgse õiguskaitse taotlus jäeti rahuldamata ja seda rahuldamata jätmise otsust ei saa enam edasi kaevata. Lisaks tuleb sellisel hindamisel võtta arvesse elupaikade halvenemise või liikide häirimise ohtu, millel võib olla artikli 6 lõike 2 tähenduses oluline mõju ja mis võib olla tekkinud kõnesoleva kava või projekti elluviimise tõttu.
               Direktiivi 92/43 artikli 6 lõiget 4 tuleb tõlgendada nii, et alternatiivsete lahenduste hindamise raames tehtava kontrolli nõudeid ei või muuta seetõttu, et kava või projekt on juba ellu viidud.
            
         
      (1)  ELT C 448, 15.12.2014.